open-index/open-wikipedia-markdown huggingface dataset:
Հմայակ Սարգսյան

**Հմայակ Մխիթարի Սարգսյան** (), ՀԽՍՀ Արտաշատի շրջանի Այգեզարդ գյուղի կոլտնտեսության նախագահ։ Սոցիալիստական աշխատանքի հերոս (04/08/1971)։

## Կենսագրություն
Ծնվել է 1905 թվականին Թուրքիայում։ 1950-ականների կեսերին աշխատել է Փարիզի կոմունայի անվան կոլտնտեսությունում (գյուղ Անաստասավան), որի խաղողի այգիները գտնվել են Արարատյան դաշտում։ Ավելի ուշ Հմայակ Սարգսյանը գլխավորել է խաղողագործական կոլտնտեսությունը՝ փոխարինելով Սոցիալիստական աշխատանքի հերոս Գ. Պ. Խաչատրյանին։

7-րդ յոթնամյա պլանի (1959-1965) կատարման ուղղությամբ տարված աշխատանքների արդյունքների հիման վրա Սարգսյանը պարգևատրվել է Լենինի շքանշանով, իսկ կոլտնտեսության առաջավոր օղակավար Ստեփանյանին շնորհվել է Սոցիալիստական աշխատանքի հերոս կոչում։

ԽՍՀՄ Գերագույն խորհրդի նախագահության 1971 թվականի ապրիլի 8-ի հրամանագրով գյուղատնտեսական արտադրության զարգացման գործում ձեռք բերված ակնառու հաջողությունների և պետությանը գյուղատնտեսական մթերքների իրացման հնգամյա պլանի կատարման համար Հմայակ Մխիթարի Սարգսյանին շնորհվել է Սոցիալիստական աշխատանքի հերոսի կոչում՝ նրան հանձնելով Լենինի շքանշան և «Մուրճ ու մանգաղ» ոսկե մեդալ։

8-րդ հնգամյակի հետագա տարիներին (1966-1970) Այգեզարդ գյուղի կոլտնտեսության աշխատողները շարունակել են պահպանել առաջատարի դիրքերը և հաղթող ճանաչվել խաղողագործության բնագավառում սոցիալիստական մրցությունում։ Կոլտնտեսությունը բազմիցս մասնակցել է Ժողովրդական տնտեսության նվաճումների ցուցահանդեսների (ԺՏՆՑ)։

Կյանքի վերջին տարիներին Սարգսյանն ապրել է Երևանում։ Նրա մահվան ամսաթիվը հայտնի չէ։

## Պարգևներ
* «Մուրճ և մանգաղ» ոսկե մեդալ (04/08/1971)
* Լենինի շքանշան (04/30/1966)
* Լենինի շքանշան (04/08/1971)
* Մեդալ «Ի նշանավորումն Վլադիմիր Իլյիչ Լենինի ծննդյան 100-ամյակի»
* «1941-1945 թվականների Հայրենական մեծ պատերազմում անձնվեր աշխատանքի համար» մեդալ
* Ժողովրդական տնտեսության նվաճումների ցուցահանդեսի (ՎԴՆԽ) մեդալներ

## Գրականություն
* Музалевский М. В. Герои Социалистического Труда. Биобиблиографический словарь. — М.: РИЦ "Кавалер", 2008. — Т. 2. — 200 с.
* 
* 
* 

## Ծանոթագրություններ

## Արտաքին հղումներ
* 

Կատեգորիա:Սոցիալիստական աշխատանքի հերոսներ
Կատեգորիա:ՀԹՎ 2023 հոդվածներ
Ռոզա Ստեփանյան

**Ռոզա Վարդանի Ստեփանյան** (), ՀԽՍՀ Արտաշատի շրջանի Այգեզարդ գյուղի կոլտնտեսության օղակավար, Սոցիալիստական աշխատանքի հերոս (04/30/1966)։

## Կենսագրություն
Ծնվել է 1925 թվականին Հայկական ԽՍՀ Երևանի գավառի Դարգալու գյուղում, ներկայիս ՀՀ Արարատի մարզում։

Ռոզան վաղ տարիքից է սկսել իր աշխատանքային գործունեությունը։ Հայրենական մեծ պատերազմի տարիներին գյուղական դպրոցն ավարտելուց անմիջապես հետո աշխատանքի է անցել Փարիզի կոմունայի անվան Աշխատանքային կարմիր դրոշի շքանշանակիր տեղական խաղողագործական կոլտնտեսությունում։ Այդ կոլտնտեսությունում Ռոզա Ստեփանյանը երկու տասնամյակ աշխատել է Արարատյան դաշտավայրի խաղողի այգիներում՝ սովորելով խաղողի մշակության գաղտնիքները կոլտնտեսության խաղողագործներից, որոնցից վեցը Սոցիալիստական աշխատանքի հերոսներ էին՝ կոլտնտեսության նախագահ Գ. Պ. Խաչատրյանի գլխավորությամբ։

Հետագայում Ստեփանյանը գլխավորել է խաղողագործական օղակը, որը 7-րդ յոթնամյա պլանի (1959–1965) աշխատանքի արդյունքներով, ստացել է խաղողի ամենաբարձր բերքը կոլտնտեսությունում՝ արդեն նախագահ Սարգսյանի գլխավորությամբ։

ԽՍՀՄ Գերագույն խորհրդի նախագահության 1966 թվականի ապրիլի 30-ի հրամանագրով մրգերի և խաղողի արտադրության և մթերման ավելացման գործում ձեռք բերված հաջողությունների համար Ռոզա Վարդանի Ստեփանյանին շնորհվել է Սոցիալիստական աշխատանքի հերոսի կոչում՝ նրան հանձնելով Լենինի շքանշան և «Մուրճ ու մանգաղ» ոսկե մեդալ։

8-րդ հնգամյա պլանի հետագա տարիներին (1966-1970) Այգեզարդ գյուղի նրա օղակի աշխատողները շարունակել են պահպանել առաջատարի դիրքերը և հաղթող ճանաչվել Հայկական ԽՍՀ խաղողագործների սոցիալիստական մրցակցությունում։

Բազմիցս մասնակցել է Ժողովրդական տնտեսության նվաճումների ցուցահանդեսների (ԺՏՆՑ)։

Բնակվել է հայրենի Այգեզարդ գյուղում (մինչև 1957 թվականը՝ Անաստասավան, մինչև 1949 թվականը՝ Դարղալու)։

## Պարգևներ
* «Մուրճ և մանգաղ» ոսկե մեդալ (04/30/1966),
* Լենինի շքանշան (04/30/1966),
* Մեդալ «Ի նշանավորումն Վլադիմիր Իլյիչ Լենինի ծննդյան 100-ամյակի»,
* «1941-1945 թվականների Հայրենական մեծ պատերազմում անձնվեր աշխատանքի համար» մեդալ,
* Ժողովրդական տնտեսության նվաճումների ցուցահանդեսի (ԺՏՆՑ) մեդալներ։

## Գրականություն
* Музалевский М. В. Герои Социалистического Труда. Биобиблиографический словарь. — М.: РИЦ "Кавалер", 2008. — Т. 2. — 200 с.

## Ծանոթագրություններ

## Արտաքին հղումներ
* 

Կատեգորիա:Սոցիալիստական աշխատանքի հերոսներ
Կատեգորիա:Այգեզարդ (Արարատի մարզ) գյուղում ծնվածներ
Կատեգորիա:ՀԹՎ 2023 հոդվածներ
Իշխանյան

**Իշխանյան**, հայկական ազգանուն։

## Ազգանունը կրողներ
* Աշոտ Հայրապետի Իշխանյան (1928-2000), ՀԽՍՀ վաստակավոր անտառաբույծ
* Ավետիք Ռաֆայելի Իշխանյան (ծնվ․ 1955), իրավապաշտպան, հասարակական գործիչ։
* Արթուր Միքայելի Իշխանյան (ծնվ․ 1960), ֆիզիկոս։
* Արմեն Աշոտի Իշխանյան (ծնվ. 1960), բնապահպանության և անտառային տնտեսության մասնագետ։ 
* Բախշի Զաքարբեկի Իշխանյան (1879-1921), հասարակական-քաղաքական գործիչ, տնտեսագետ, խմբագիր։
* Դավիթ Ռուբենի Իշխանյան (ծնվ․ 1968), կուսակցական, պետական, քաղաքական գործիչ, ազատամարտիկ։
* Եղիշե Իշխանյան (1886-1975), ազգային, հասարակական, պետական գործիչ։
* Ժոզեֆ Եղիայի Իշխանյան (1931-2016), երաժիշտ, կիթառահար, կոմպոզիտոր, մանկավարժ։
* Լյուսի Իշխանյան (1934-2014), դաշնակահար, խաչատրյանագետ։
* Կոնստանտին Իշխանյան (ծնվ․ 1959), ինժեներ-հիդրոտեխնիկ։
* Յուրի Գեորգիի Իշխանյան (1947–1998), ազատամարտիկ-հրամանատար։
* Հակոբ Միհրանի Իշխանյան (ծնվ․ 1938), քանդակագործ։
* Հայկ Իշխանյան (ծնվ․ 1989), ֆուտբոլիստ։
* Ռաֆայել Ավետիսի Իշխանյան (1922-1995), լեզվաբան, գրականագետ, մատենագետ։
* Սերգեյ Պավելի Իշխանյան (ծնվ. 1951), ֆիզիկամաթեմատիկական գիտությունների թեկնածու։
* Վաչագան Արշակի Իշխանյան (ծնվ․ 1962), ազատամարտիկ-հրամանատար։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ
Կատեգորիա:Հայերեն հիմքով ազգանուններ
Անապատային բուսականություն

**Անապատային բուսականություն**, բուսականության տիպ։ ՀՀ-ում զբաղեցնում է ընդամենը 30000 *հեկտար* տարածք, հիմնականում Արարատյան դաշտում և մերձակա սարալանջերին։

## Առանձնահատկություններ
Բնորոշ առանձնահատկություններն են՝ ճիմ առաջացնող բույսերի լրիվ բացակայությունը, հողի մակերևույթի մինչև 30% բուսապատումը։

## Տեսակ
Ըստ հողի նկատմամբ ունեցած պահանջի՝ լինում են աղասեր, գիպսասեր և ավազասեր բույսեր։ Անապատային բուսականության տարածքները հիմնականում օգտագործվում են որպես ձմեռային արոտավայրեր, նաև արժեքավոր դեղանյութեր՝ ալկալոիդներ, սապոնիններ, գլիկոզիդներ պարունակող բույսեր հավաքելու համար։

Կատեգորիա:Բուսականության տիպեր
Տիպային ցեղ (կարգաբանություն)

[մինի|Էգ [կռնչան բադ (Anas platyrhynchos): Anas-ը Anatidae ընտանիքի ցեղատեսակն է:]]
Կենսաբանական կարգաբանությունում տիպային ցեղ։ Կենսաբանական ընտանիք և ծագման արմատ սահմանող։

## Կենդանաբանական անվանակարգություն
Համաձայն Կենդանաբանական անվանացանկի միջազգային օրենսգրքի՝ ընտանիք-խմբային կարգաբանության մեջ անվանում կրող տեսակը անվանական ցեղ է, որը կոչվում է «տիպային ցեղ», ընտանիքի անվանումը հիմնված է տիպային ցեղի անվան վրա։

Ցանկացած ընտանիք ներկայացնող խումբը պետք է ունենա տիպային ցեղ։ Տիպային ցեղին ավելացվում է -idae վերջավորությունը (ընտանիքների համար)։

: Օրինակ․ Formicidae ընտանիքը պատկանում է Formica Linnaeus տիպային ցեղին։

## Բուսաբանական անվանակարգություն
: Բուսաբանական անվանակարգության մեջ  ոչ պաշտոնապես է օգտագործվում տիպային ցեղ արտահայտությունը։ ICN-ում(Ջրիմուռների, սնկերի և բույսերի անվանացանկի միջազգային օրենսգիրք) այս արտահայտությունը կարգավիճակ չունի։ Այն օգտագործում է տիպը մինչև ընտանիք դասակարգման համար։
: Օրինակ․ Poa-ն Poaceae ընտանիքի և Poales կարգին է պատկանում։ Poaceae և Poales անունները հիմնված են Poa ընդհանուր անվան վրա։

## Մանրէաբանական անվանակարգություն
Մանրէաբանական օրենսգրքի 2008թ.-ի վերանայման մեջ ասվում է,որ ցեղից վեր գտնվող կարգաբանական միավորի անվանական տեսակը՝ ներառյալ կարգը, ցեղի օրինական անվանումն է։

Կարգաբանական միավորների անվանումները, որոնք ներառում են տիպային ցեղը, պետք է ձևավորվեն համապատասխան վերջածանցի ավելացումով։ 2019թ․-ին առաջարկվում էր, որ ցեղից բարձր բոլոր դասակարգումերը պետք է օգտագործեն ցեղի անվանումն որպես անվանակարգման տեսակ։ Այս առաջարկն այնուհետև ընդունվեց տիպի անվանման համար։

: Օրինակ․ Pseudomonadales կարգը պատկանում է Pseudomonadaceae  ընտանիքին, Pseudomonadota դասին և *[[Pseudomonas]]* տիպային ցեղին։

## Ծանոթագրություններ

Կատեգորիա:Տաքսոնոմիա
Կատեգորիա:Կենդանաբանական անվանակարգ
Կատեգորիա:Կենդանի օրգանիզմների դասակարգում
Կատեգորիա:Ամառային երիտասարդական վիքիճամբարի հոդվածներ
Անասնաբուծական ֆերմա

**Անասնաբուծական ֆերմա**, գյուղատնտեսական ձեռնարկության արտադրության ստորաբաժանում, նախատեսված է գյուղատնտեսական կենդանիների բուծման և անասնաբուծական մթերքների արտադրության համար, *անասնաբուծության* մեջ արտադրության կազմակերպման ձև է։

## Բաժիններ
Գյուղատնտեսական ձեռնարկություններում, ըստ մասնագիտացման, լինում են տարբեր բաժիններ՝ տավարաբուծության և խոզաբուծության բաժիններ։ Ըստ նշանակության անասնաբուծական ֆերմաները լինում են՝ **տոհմաբուծական** և **ապրանքային**։

## Տոհմաբուծական ֆերմա
Տոհմաբուծական ֆերմաների նպատակը կենդանինների վերարտադրությունն է, դրանք կազմակերպվում են տոհմաբուծարաններում և ոչ տոհմական տնտեսություններում, կենդանիների տարբեր խմբերի հետ տարվում են տոհմային աշխատանքներ։

## Ապրանքային ֆերմա
Ապրանքային անասնաբուծական ֆերմաները նախատեսված են անասնաբուծական տարբեր մթերքների՝ կաթի, բրդի, մսի և այլ ապրանքների արտադրության համար։

## Ժամանակակից անասնաբուծական ֆերմա
Ժամանակակից անասնաբուծական ֆերմաների ներքին կառուցվածքը կախված է կենդանիների տեսակի և պահվածքի առանձնահատկություններից, ինժեներատեխնիկական կառույցներից, ճանապարհներից ու հաղորդակցության հնարավորություններից։ Կենդանիներին խնամելու շինություններն ապահովված են աշխատանքային գործընթացների մեքենայացման համալիր միջոցներով։ Տրանսպորտային և որոշ այլ աշխատանքների համար ունենում են տրակտորների և գյուղատնտեսական այլ մեքենաների անհրաժեշտ քանակություն։ Կենդանիների խնամքն իրականացնում է տարբեր մասնագետներից կազմված, մշտական աշխատողների կայուն խումբը։ Անասնաբուծական ֆերման պետք է կառուցված լինի բնակելի և կենցաղային, մշակութային շենքերից ավելի ցածր տեղանքում, իսկ գոմաղբահորերից, անասնաբուժական շինություններից ու մաքրման կոյուղագծերից՝ բարձր, գերակշռող քամիների ուղղությունը՝ բնակելի և ծառայական շենքերից դեպի ֆերման և վերջինից՝ դեպի գոմաղբահորերն ու անասնաբուժական շինությունները։ Ֆերմայի չափերը որոշվում են կենդանիների գլխաքանակով և արտադրվող մթերքի ծավալներով։ Ներկայում կառուցվում են արդյունաբերական տիպի, մեքենայացման բարձր մակարդակով, արտադրության ժամանակակից տեխնոլոգիայով անասնաբուծական ֆերմաներ, որոնք աշխատանքի և արտադրության կազմակերպման մակարդակով նման են արյունաբերական ձեռնարկությունների։

## Տես նաև

* Թռչնաբուծություն
* Խոզաբուծություն
* Ոչխարաբուծություն
* Անաերոբային գոմաղբահոր

Կատեգորիա:Անասնապահություն
Կատեգորիա:Կենդանիների իրավունքներ
Կատեգորիա:Գյուղատնտեսական կենդանիներ
Կատեգորիա:Ընտանի կենդանիներ
Կատեգորիա:Կենդանիների բարեկեցություն
Ինճիկյան

**Ինճիկյան**, հայկական ազգանուն։

## Ազգանունը կրողներ
* Արամ Մկրտչի Ինճիկյան (1910-1975), գրականագետ։
* Հովհաննես Գրիգորի Ինճիկյան (1913-1990), պատմաբան, արևելագետ։
* Մայա Հրանտի Ինճիկյան (1930-2013), քիմիկոս-օրգանիկ։

## Տես նաև
* Ղուկաս Ինճիճյան (*[[Միքայելյան]]*, 1758-1833), բանասեր, աշխարհագետ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Մականվանական հիմքով ազգանուններ
Կատեգորիա:Թուրքերեն հիմքով ազգանուններ
Կյանքի ամենահին հայտնի ձևեր

**Երկրի վրա կյանքի ամենահին հայտնի ձևեր** համարվում են միկրոօրգանիզմները՝ ցիանոբակտերիաները։ Համարվում է, որ նրանք կարող էին ծագել ավելի քան 3,77 միլիարդ տարի առաջ, հնարավոր է՝ 4,28 միլիարդ տարի առաջ։ Ենթադրվում է, որ նրանց ծագումը եղել է օվկիանոսների ձևավորումից հետո (4,41 միլիարդ տարի առաջ)։

## Առաջին կենդանի ձևեր
Հնագույն ժամանակներում կյանքի գոյության մասին վկայում են բրածո մնացորդները։ Երկիր մոլորակը մոտ 4,54 միլիարդ տարեկան է։ Երկիր մոլորակի վրա կյանքի գոյության անհերքելի ապացույցները ոչ պակաս քան 3,5 միլիարդ տարեկան են։ Սակայն հայտնաբերվել են ապացույցներ, որ կյանքը գոյություն է ունեցել դեռ ավելի վաղ։

2017 թվականին հաղորդվել է Կանադայի Քվեբեկ քաղաքում գտնվող, «Նուվվուագիտտուկ գոտու» տաք աղբյուրներում միկրոօրգանիզմների բրածո կառույցների հայտնաբերման մասին։ Ենթադրաբար, դրանք կարող են լինել 4,28 տարեկան։ Այդ փաստը վկայում է կենդանի օրգանիզմների՝ օվկիանոսների և Երկիր մոլորակի վերջնական ձևավորումից հետո առաջանալու մասին։

2017 թվականի դեկտեմբերին, ԱՄՆ-ի գիտնականները, Ավստրալիայում հայտնաբերել են մանրադիտակային բրածոներ, որոնք 3,465 տարեկան էին։ Այդ բրածոները համարվում են հնագույն ժամանակներում Երկիր մոլորակի վրա կյանքի գոյության հավաստի ապացույցներից մեկը։

## Ծանոթագրություններ

Կատեգորիա:Ամառային երիտասարդական վիքիճամբարի հոդվածներ
Կատեգորիա:Էվոլյուցիա
Կատեգորիա:Էվոլյուցիոն կենսաբանություն
Կատեգորիա:Կենսաբանական էվոլյուցիա
Կատեգորիա:Կյանքի ծագում
Կատեգորիա:Հնէաբանություն
Արևափայլք

**Արևափայլք**, արեգակի ուղիղ ճառագայթներով երկրի մակերևույթի լուսավորումը։

## Բնութագրում
Բնութագրվում է տևողությամբ, օրական և տարեկան ընթացքով։ Արևափայլքի տևողությունը չափվում է արևագրիչով։ Արևափայլքը առավել տևական է Արարատյան դաշտում և Սևանա լճի ավազանում։

## Տևողություն
Հայաստանի տարածքում արևելափայլքի տարեկան միջին տևողությունը 1930-2780 ժամ է։ Տարվա ընթացքում արևափայլքի նվազագույն արժեքները դիտվում են դեկտեմբերին՝ օրական 2 ժամից մինչև 5,5 ժամ, իսկ առավելագույնը՝ հուլիսին՝ օրական 6,4 ժամից մինչև 11,9 ժամ։ Առանց արևափայլքի օրերի տարեկան միջին թիվը 19-ից 64 օր է։

Կատեգորիա:Բնական երևույթներ
Չագուանաս

**Չագուանաս** (), քաղաք Տրինիդադի և Տոբագոյի Հանրապետության Տրինիդադ կղզում։ Երկրի ամենամեծ և ամենաարագ զարգացող բնակավայրն է։

## Պատմություն
Քաղաքը հիմնադրվել է 1797 թվականին։

Երկար ժամանակ այն բավականին փոքր քաղաք էր։ 1980 թվականից գրանցվել է քաղաքի զարգացման աճ, իսկ 1990 թվականից քաղաքը ստացել է ինքնավարության կարգավիճակ, մինչ այդ մտնում էր Կարոնի կոմսության մեջ։

## Բնակչությունը
Ըստ 2000 թվականի մայիսի 15-ի մարդահամարի՝ քաղաքն ուներ 67 433 բնակիչ։

Ըստ 2011 թվականի հունվարի 9-ի վիճակագրական տվյալների՝ քաղաքում ապրում էր 83 516 մարդ, որոնցից 41 677՝ տղամարդիկ, 41 839՝ կանայք։

## Վարչական բաժանում
Չագուանասը վարչականորեն բաղկացած է 18 համայնքներից (), որոնցից 17-ը քաղաքային () և 1 քաղաքատիպ ()։ Քաղաքային համայնք Լոնգդեվիլը մասամբ է գտնվում Չագուանասում։
### Համայնքների ցանկ

## Քաղաքային ենթակառուցվածքներ
Մոտակայքում գտնվում է Կարլսեն անունով ԱՄՆ ռազմաօդային ուժերի փակ բազան, որը օգտագործվել ԱՄՆ ռազմաօդային ուժերի կողմից երկրորդ համաշխարհային պատերազմի ընթացքում։

## Ծանոթագրություններ

## Աղբյուրներ
* Chaguanas, Trinidad and Tobago Page 

## Արտաքին հղումներ
* Официальный сайт 

Կատեգորիա:Տրինիդադ և Տոբագոյի քաղաքներ
Կատեգորիա:1797 թվականին հիմնադրված բնակավայրեր
Կատեգորիա:Ամառային երիտասարդական վիքիճամբարի հոդվածներ
Զաբել II

**Իզաբելլա II Հեթումյան** կամ **Զաբել** (հունվարի 12, 1276  - † 1323), Կիլիկյան Հայաստանի արքայադուստր Հեթումյանների (Հեթումյան) տոհմից։ Լեւոն III թագավորի եւ Կեռան թագուհու դուստրը . Կիլիկյան հայոց թագավորներ Հեթում II-ի, Թորոս III-ի, Կոստանդին Բ-ի, Սմբատի ու Օշինի և բյուզանդական կայսրուհի Ռիտա II-ի հարազատ քույրը։

## Կենսագրություն
Իզաբելլան ծնվել է 1276 թվականի հունվարի 12-ին  Լևոն II թագավորի և Կեռան թագուհու ընտանիքում։ Իր եղբոր՝ Հեթումի կառավարման շրջանում՝ 1293 թվականի հունվարի 7-ին  Կիպրոսի հետ միությունն ամրապնդելու նպատակով նրան ամուսնացրել են այդ երկրի խաչակիր թագավոր Ամորիի Տյուրոսցու եղբոր հետ։ Այն բանից հետո, երբ Կիպրոսում արքայական գահի համար պայքարող ամուսնու նախաձեռնած ապստամբությունը տապալվել է, նա իր չորս երեխաների հետ փախել է եղբոր՝ Կիլիկյան թագավոր Օշինի մոտ։ Արդյունքում Կիպրոսի և Կիլիկյան թագավորությունների հարաբերություններն այնքան են բարդացել ու սրվել, որ երկու պետություններն էլ հասել են պատերազմի շեմին, և միայն Հովհաննես XXII պապի անձնական միջամտությունն է կանխել ռազմական բախումը ։ Կիլիկիայի թագավորի մահից հետո գահը ժառանգաբար անցել է նրա եղբորորդուն՝ Լեւոն V- ին, ով դեռևս չափահաս չէր, և այդ պատճառով էլ իշխանությունն իր ձեռքն է վերցրել նրա խնամակալը՝ Կոռիկոսի իշխան Օշինը։ Վերջինիս հրամանով 1323 թվականի մայիսին Սիս քաղաքում սպանվել են Իզաբելլան և նրա ավագ որդին ։ Ավագության կարգով երկրորդ որդին՝ Գի դը Լուսինյանը, ով հետագայում հռչակվեց Կոստանդին III թագավոր, սպանության պահին Կոստանդնուպոլսում էր՝ իր մորաքրոջ՝ բյուզանդական կայսրուհի Ռիտայի մոտ։ Մնացած երկու որդիները՝ Ժանն ու Բոհեմոնդը, Օշին Կոռիկոսցու կարգադրությամբ աքսորվել են Հռոդոս կղզի ։

## Ընտանիք
**Ամուսինը՝** Ամորի II Տյուրոսցի

**երեխաները.**

* **1.** Ագնես դը Լուսինյան / Agnes de Lusignan  (? - † 1310 թվականից հետո)

::: Մ. - հորեղբոր որդին՝ Լեւոն Դ թագավորը (1289-1307 թթ.)

* **2.** Հյու դը Լուսինյան (? - † 1318/23)
* **3.** Հենրի (Անրի) դը Լուսինյան (? - † 1322/1323)
* **4.** Գի դը Լուսինյան, հայտնի է որպես Կոստանդին III (? - † 1344)

::: կինը՝ - Արքայադուստր Կանտակուզենների ընտանիքից (? —† ? )
::: Jկինը՝  - Theodora Sirgianna (? - † 1347/49)

* **5.** Ժան դը Լուսինյան (? - † 1344)

::: կինը՝ - Սոլդանա (? —† ? )

* **6.** Բոհեմոնդ դը Լուսինյան / Bohemond de Lusignan (? - † 1344)

::: կինը՝ - անհայտ (? —† ? )

## Մեկնաբանություններ

1. կամ 1277 թ. հունվարի 11

2. կամ 1277 թ. հունվարի 11

3. Այլ տվյալների համաձայն՝ դա կարող էր տեղի ունենալ 1294 թ. հունվարի 6-ին

4. կամ՝ Մարիա դը Լուսինյան

## Ծանոթագրություններ

## Գրականություն
* Կլոդ Մութաֆյան. Հայոց վերջին թագավորությունը / =&nbsp;Le Royaume Arménien de Cilicie, XIIe-XIVe siècl.&nbsp;— «Mediacart», 2009.&nbsp;— 161&nbsp;с.&nbsp;— ISBN 978-5-9901129-5-7.
*

Կատեգորիա:1270-ականների ծնունդներ
Կատեգորիա:1276 ծնունդներ
Կատեգորիա:13-րդ դարի հայեր
Կատեգորիա:1323 մահեր
Կատեգորիա:Անձինք այբբենական կարգով
Կատեգորիա:Կիպրոսի ղեկավարներ
Կատեգորիա:Կիպրոսի պատմություն
Կատեգորիա:ՀԹՎ 2023 հոդվածներ
Կատեգորիա:Հայ թագուհիներ
Կատեգորիա:Հեթումյաններ
Կատեգորիա:Հունվարի 12 ծնունդներ
Կատեգորիա:Միջնադարյան հայուհիներ
Կատեգորիա:Սպանված թագավորական ընտանիքի անդամներ
Կատեգորիա:Սպանված միապետներ
Գլակ

**Գլակ** ( , սխալ գրված , որ հանդիպում է Փավստոս Բուզանդի ձեռագրերում), 4-րդ դարի հայ ներքինի, ով պաշտոնավարել է որպես հայր-մարդպետ (մեծ սենեկապետ)։ Շապուհ II- ի Հայաստան արշավելու ժամանակ նա սկզբում անցել է Սասանյանների կողմը, սակայն հետագայում կրկին միացել է հայերին և 368 թվականին կռվել Շապուհ II-ի զորքերի դեմ։  370 թվականին նա սուրհանդակներ է ուղարկել Շապուհ II-ի մոտ՝ խոստանալով դավաճանել հայոց թագավոր Պապին ( r. 370–374 ): Սակայն նրա դավադրությունը Պապը բացահայտել է և սպանել է տվել նրան :

Փավստոս Բուզանդի «Հայոց պատմության» մեջ Գլակը տրոհված է երկու կերպարի, որոնք երկուսն էլ սպանվել են Պապ թագավորի հրամանով. մեկը անանուն հայր-մադպետ է, որը մահապատժի է ենթարկվել Պապի մորը՝ Փառանձեմին վիրավորելու համար, և մյուսը՝ Գլակ անունով, մահապատժի է ենթարկվել դավաճանաբար պարսիկների կողմն անցնելու, դավ նյութելու համար։.

## Ծանոթագրություններ

## Աղբյուրներ
* 
* 
* Նիկողայոս Ադոնց - Հայաստանը Հուստինիանոսի օրոք / Adontz| Nicholas - Armenia in the Period of Justinian. The Political Conditions Based on the nacarar System. Translated with Partial Revisions, a Bibliographical Note and Appendices, by N.G. Garsoïan|local=Lovaina|editora=Peeters Publishers|ano=1970
* Amiano Marcelino, url=http://penelope.uchicago.edu/Thayer/E/Roman/Texts/Ammian/|título=Os Feitos|ano=397|local=Constantinopla|editora=desconhecido
* Փավստոս Բուզանդ, 1989, Բուզանդարան պատմութիւնք / The Epic Histories Attributed to Pʻawstos Buzand: (Buzandaran Patmutʻiwnkʻ)|editor=Garsoïan, Nina|local=Cambrígia, Massachusetts|editora=Departamento de Línguas e Civilizações Próximo Orientais, Universidade de Harvard
* Martindale J. R.,coautor=A. H. M. Jones - The Prosopography of the Later Roman Empire, Vol. I AD 260-395|editora= Cambridge University Press|ano=1971|capítulo=Cylaces|local=Cambridge e Nova Iorque
* Մովսես Խորենացի / Moisés de Corene - History of the Armenians, 1978, editor=Thomson, Robert W.|local=Cambrígia, Massachusetts; Londres| editora=Harvard University Press
* Toumanoff yril - Studies in Christian Caucasian History, 1963, editora=Georgetown University Press, local=Washington

Կատեգորիա:4-րդ դարի հայ նախարարներ
Կատեգորիա:ՀԹՎ 2023 հոդվածներ
Կատեգորիա:Մարդպետունիներ
Հակոբ Բագրատունյան

**Հակոբ Բագրատունյան** կամ **Հակոբ Բագրատունի** (, ), հայկական ծագումով լիբանացի քաղաքական գործիչ և Լիբանանի Հայ Հեղափոխական Դաշնակցություն կուսակցության առաջնորդ։

## Կենսագրություն
Հակոբ Բագրատունյանը ծնվել է 1956 թվականին Լիբանանի մայրաքաղաք Բեյրութում։ Համալսարանում ստացել է քաղաքագիտության որակավորում։ Այժմ Մաթնի շրջանի Լիբանանի խորհրդարանում Հայ Հեղափոխական Դաշնակցություն կուսակցության ներկայացուցիչն է։ 2000 թվականի օրենսդրական ընտրություններում նա եղել է Հայ Առաքելական աթոռի թեկնածուն, սակայն իր հավաքած միավորներով առավել առաջ է եղել Լիբանանի նախկին վարչապետ Ռաֆիկ Հարիրիը։

2005 թվականի խորհրդարանական ընտրություններում Բագրատունյանը ընտրվել է Մաթնի շրջանի Լիբանանի խորհրդարանի անդամ։ Նա եղել է Միշել Աունի և Լիբանանի նախկին փոխվարչապետ Միշել Մուրի Ազատ հայրենասիրական շարժման դաշինքի ցուցակում։

2007 թվականի օգոստոսին Հակոբ Բագրատունյանը՝ որպես Դաշնակցության առաջնորդ, Քաթայիբ կուսակցության առաջնորդ Ամին Պիեռ Ժմայելից և քաղաքական գործիչ Գաբրիել Մուրից պահանջել է հրապարակայնորեն ներողություն խնդրել Լիբանանի հայկական համայնքի և ՀՅԴ-ի մասին բացասական մեկնաբանությունների համար։ Ժմայելը և Մուրին պնդում էին, որ ՀՅԴ-ն մասնակցել է Մաթնի շրջանի ընտրակեղծիքներին։ Ժմայելը նաև մեղադրել է Դաշնակցականներին Մաթնի ժողովրդին իրենց կամքը թելադրելու մեջ։

2009 թվականին Բագրատունյանը ընտրվել է Մաթնի ընտրատարածքի առանց ընդդիմախոս պատգամավոր։ 2015 թվականին դարձել է Դաշնակցություն կուսակցության ընդհանուր քարտուղար։ Այժմ նա 2022 թվականի Լիբանանի ընդհանուր ընտրությունների արդյունքում Մաթնի շրջանում բարձր պաշտոն է զբաղեցնում։

## Ծանոթագրություններ

Կատեգորիա:Լիբանանահայ նախարարներ
Կատեգորիա:ՀԹՎ 2023 հոդվածներ
Արթուր Նազարյան

**Արթուր Նազարյան** (), լիբանանահայ գործարար և պատգամավոր։

Նազարյանը եղել է Էներգետիկայի նախարարության ազգային միասնության կառավարությունում՝ Սալամ Թամմամի վարչապետությամբ։ Նա բարձր նախարարական պաշտոններ է զբաղեցրել երկու պետական գերատեսչություններում՝ 1998-2000 թվականներին բնապահպանության և զբոսաշրջության ոլորտում։ 2009 թվականի ընտրություններում նա ընտրվել է Հայ Յեղափոխական Դաշնակցություն կուսակցության թեկնածու։ Նազարյանը Հայկական բարեգործական ընդհանուր միության անդամ է։

## Կենսագրություն
Նազարյանը խնվել է 1951 թվականին Լիբանանի մայրաքաղաք Բեյրութում։ Բարձրագույն կրթություն է ստացել ԱՄՆ-ում։ Կրթությունը ավարտել է 1973 թվականին և ստացել է տեքստիլ ինժեների որակավորում։ Աշխատում է առևտրի և արդյունաբերության ոլորտում և Պարսից ծոցում մի քանի ընկերությունների սեփականատեր է։ 1998 թվականին Սելիմ Հոսի կողմից նշանակվել է Զբոսաշրջության և շրջակա միջավայրի նախարար։ Նազարյանը խորհրդարանի անդամ է ընտրվել 2009 թվականին։ Այժմ նա Էներգետիկայի և ջրի նախարարն է։

## Անձնական կյանք
Նազարյանը ամուսնացած է Թամար Քալաջյանի հետ։ Նրանք ունեն երեք որդի՝ Հարի, Ալեքս և Փիթեր։

## Ծանոթագրություններ

Կատեգորիա:Լիբանանահայ գործարարներ
Կատեգորիա:Լիբանանահայ նախարարներ
Կատեգորիա:Լիբանանի քաղաքական գործիչներ
Կատեգորիա:ՀԹՎ 2023 հոդվածներ
Կատեգորիա:ՀՅԴ անդամներ
Գրեգ Չիլինգարյան

**Գրեգ Չիլինգարյան** (), առավել հայտնի **Գրեգ Չիլլին** բեմական անունով, հայկական արմատներով անգլիացի դերասան և գրող՝ Քեբրիջշչերի վարչական շրջանից։

## Վաղ կյանք
Գրեգ Չիլինգարյան ծնվել է 1988 թվականի դեկտեմբերին Քեբրիջշչերում։ Նրա ծնողները ունեն հայկական և անգլիական ծագում։

## Կարիերա
Չիլինգարյան առավել հայտնի է դարձել *SKY*-ի, *[[HBO]]*-ի և ''AMC''-ի կողմից նկարահանած «Կախարդների բացահայտումը» ֆիլմում իր տարած վամպիր Դոմենիկոյի դերի շնորհիվ։

Նա նկարահանվել է մի շարք հեռուստասերիալներում, որոնց մեկը Դեյվիդ Գոյերի «Դա Վինչիի դևերը» հեռուստասերիալն է։

Չիլինգարյանը եղել է *Harry Potter*-ի որոշ վիդեո խաղերում Ռոն Ուիզլիի ձայնային դերակատարը։

Բեմում իր նորամուտը ունեցել է թվականին Ազգային թագավորական թատրոնում՝ Դենիս Քելլիի *DNA* բեմադրությունում։

Չիլինգարյանը խաղացել է Լորդ Ինգթար Շինովայի դերը «Ժամանակի անիվը» հեռուստասերիալում։

## Ֆիլմագրություն
### Ֆիլմեր

### Հեռուստատեսություն

### Վիդեո խաղեր

### Զվարճանքի զբոսայգի

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասաններ
Կատեգորիա:Բեմական կեղծանուններ
Կատեգորիա:Բրիտանահայ դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացիներ հայկական սերմամբ
Կատեգորիա:ՀԹՎ 2023 հոդվածներ
Ջովանի Անաստասի

**Ջովանի Անաստասի** (), հարուստ իրանահայ վաճառական և անտիկվար՝ հունական ծագմամբ։

## Կենսագրություն
Անաստասին ծնվել է Սիրիայի մայրաքաղաք Դամասկոսից եկող հայկական ընտանիքում՝ Հունաստանում։ 1828 թվականից մինչև իր մահը ծառայել է որպես շվեդ-նորվեգական գլխավոր կոնսուլ։ 1828 թվականին Անաստասին Նիդեռլանդների կառավարությանը վաճառել է անտիկ իրերի մեծ հավաքածուներ, որոնք այժմ պահվում են Լեյդենի Հնագիտության պետական թանգարանում։ Այլ հավաքածուներից մեկը 1839 թվականին տարվել է Բրիտանական թանգարանում, իսկ մյուսը 1857 թվականից՝ Ֆրանսիայի թանգարանում։

1839 թվականին Բրիտանական թանգարանը ձեռք է բերել Անաստասի Սինուհեթի օստրակոնը (կավե անոթ)։

## Տես նաև
* Հայերը Սիրիայում
* Հայերը Հունաստանում

## Ծանոթագրություններ

## Մատենագրություն
* Vassilis I. Chrysikopoulos: *A l’aube de l’égyptologie hellénique et de la constitution des collections égyptiennes: Des nouvelles découvertes sur Giovanni d’Anastasi et Tassos Neroutsos*. In: P. Kousoulis, N. Lazaridis (eds.): "Proceedings of the Tenth International Congress of Egyptologists". Peeters, Leuven 2013 [In press]. digital text (with full career).

Կատեգորիա:Իրանահայ գործարարներ
Կատեգորիա:Իրանահայ հասարակական գործիչներ
Կատեգորիա:ՀԹՎ 2023 հոդվածներ
Slipknot

«**Slipknot**», ամերիկյան նու մետալ խումբ, ստեղծվել է 1995 թվականի սեպտեմբերին ԱՄՆ-ի Դե Մոյն քաղաքում։ Խմբի ալբոմները ստացել են պլատինե կարգավիճակ, ընդհանուր առմամբ վաճառվել է ավելի քան 30 միլիոն օրինակ ամբողջ աշխարհում, որից 6 միլիոնը՝ ԱՄՆ-ում։ 2006 թվականին խումբը ստացել է այս պահի իր միակ Գրեմմի մրցանակը։ Հայտնի է նրանով, որ համերգների, ֆոտոսեսիաների և հարցազրույցների ժամանակ նրա մասնակիցները կրում են դիմակներ և հատուկ կոմբինեզոններ։ Դիմակները ձևափոխվում են ամեն նոր ալբոմի թողարկմամբ։ Մինչ այժմ խումբը թողարկել է յոթ պաշտոնական ստուդիական ալբոմ։ Այս պահին խմբի վերջին ալբոմը՝ «The End, So Far»-ն է, որը թողարկվել է 2022 թվականի սեպտեմբերի 30-ին։

## Սկավառակագրություն
**Ստուդիական ալբոմներ **
* *Slipknot* (1999)
* *Iowa* (2001)
* *Vol. 3: (The Subliminal Verses)* (2004)
* *All Hope Is Gone* (2008)
* *.5: The Gray Chapter* (2014)
* *We Are Not Your Kind* (2019)
* *The End, So Far* (2022)

## Կազմ

**Հիմնական կազմ**
* (#6) Շոն Քրեյեն, հարվածային գործիքներ, բեք վոկալ 
* (#7) Միկ Թոմսոն, կիթառ 
* (#8) Կորի Թեյլոր, գլխավոր վոկալ 
* (#0) Սիդ Ուիլսոն, դիջեյ 
* (#4) Ջեյմս Ռուտ, կիթառ 
* Ալեսանդրո Վենտուրելլա, բաս կիթառ 
* Էլոյ Կասագրանդե, հարվածային 
* Մայքլ Պֆաֆ, հարվածային, բեք վոկալ 
* Անհայտ մասնակից, սեմփլ, ստեղնաշարային 

**Նախկին մասնակիցներ**
* Անդերս Կոլսեֆնի, գլխավոր վոկալ, հարվածային 
* (#2) Փոլ Գրեյ, բաս կիթառ, բեք վոկալ 
* (#1) Ջոի Ջորդիսոն, հարվածային 
* Դոննի Սթիլ, կիթառ , բաս կիթառ 
* (#4) Ջոշ Բրեյնարդ, կիթառ, բեք վոկալ 
* (#5) Քրեյգ Ջոնս, կիթառ , սեմփլ, ստեղնաշարային 
* (#3) Գրեգ Ուելթս, հարվածային, բեք վոկալ 
* Ջեյ Վայնբերգ, հարվածային
* (#3) Քրիս Ֆեն, հարվածային, բեք վոկալ 

### Ժամանակագրություն

## Ծանոթագրություններ

Կատեգորիա:1995 հիմնադրված երաժշտական խմբեր
Կատեգորիա:«Գրեմմի» մրցանակի դափնեկիրներ
Կատեգորիա:Ամառային երիտասարդական վիքիճամբարի հոդվածներ
Կատեգորիա:Ամերիկյան ալտերնատիվ մետալ երաժշտական խմբեր
Կատեգորիա:Ամերիկյան երաժշտական խմբեր
Կատեգորիա:Ամերիկյան ռոք խմբեր
Գյուղատնտեսական ռիսկերի ապահովագրություն

**Գյուղատնտեսական ռիսկերի ապահովագրություն**, գույքային ապահովագրության տարատեսակ։ Ներառում է մշակաբույսերի, բերքի և բազմամյա տնկարկների, գյուղատնտեսական կենդանիների, գյուղատնտեսական կազմակերպությունների և ֆերմերային տնտեսական ունեցվածքի և գյուղատնտեսության հետ կապված այլ ռիսկերի ապահովագրությունը։

## Մշակաբույսերի և տնկիների ապահովագրություն
Մշակաբույսերի և բազմամյա տնկիների ապահովագրությունը իրականացվում է երաշտի, փոթորկի, ջրհեղեղի, սառնամանիքի, կարկտահարության, տարբեր հիվանդությունների և վնասատու բույսերի պատճառած ամբողջական կորստից կամ վնասից։ Վնասի չափը որոշվում է ըստ ապահովագրության պայմանագրով սահմանված գնի։ Պայմանագրերը կնքվում են նախօրոք, մինչև ցանքը՝ հաշվի առնելով մշակաբույսերի կենսաբանական առանձնահատկությունները և նրանց աճի պայմանները։ Եթե տեղի է ունեցել մշակաբույսի ամբողջ բերքի կորուստ ողջ ցանքատարածության վրա, ապա վնասը որոշվում է Վ = Ամ x Մ բանաձևով, որտեղ Վ-ն վնասն է ցանքատարածության ամբողջ մակերեսի հաշվով, Ամ-ն մեկ հեկտարից ստացված ապահովագրված բերքի միջին արժեքն է, Մ-ն՝ ցանքատարածության ընդհանուր մակերեսը։

## Կենդանիների ապահովագրություն
Կենդանիների ապահովագրության պատահարներ են համարվում նրանց անկումը, հարկադրված վերացումը՝ հիվանդությունների, դժբախտ պատահարների, տարբեր աղետների և դեպքերի հետևանքով։ Ապահովագրությամբ հատուցվում են միայն ուղղակի վնասները և ոչ արտադրանքի կորուստը, որը համարվում է անուղղակի վնաս։ Կենդանիների անկման դեպքում վնասը հավասար է դրանց հաշվեկշռային արժեքին, հարկադրաբար ոչնչացման դեպքում վնասը որոշվում է հաշվեկշռային արժեքի և սննդի մեջ պիտանի մսի իրացման գնի տարբերության չափով։ Ապահովագրության պայմանագրով սահմանված ապահովագրական գումարները չեն կարող գերազանցել կենդանիների իրական արժեքները։

## Գյուղացիական և ֆերմերային ապահովագրություն
Գյուղացիական և ֆերմերային տնտեսութունների շենքերի, շինությունների, մեքենաների, մեխանիզմների և սարքավորումների անավարտ ու պատրաստի արտադրանքի, փոխադրամիջոցների ապահովագրությունն իրականացվում է գույքի ապահովագրության հիմնական սկզբունքներին համապատասխան։

## Արտաքին հղումներ
*Գյուղատնտեսությունը Ապահովագրողների Ազգային Գործակալություն

Կատեգորիա:Գյուղատնտեսություն
Ռամփուր

**Ռամփուր** (), քաղաք Հնդկաստանի Ուտար Պրադեշ նահանգի համանուն թաղամասում։

## Աշխարհագրական դիրք
Ռամփուրը գտնվում է հյուսիսային հնդկական հարթավայրերում՝ Մորադաբադից 50 կմ դեպի արևմուտք և մայրաքաղաք Նյու Դելիից 120 կմ արևելք։ Քաղաքի հարավ արևմուտքով հոսում է Կոսի գետը, որը Գանգեսի ձախ վտակն է։

## Բնակչություն
1971 թվականին քաղաքում բնակվում էր 161 800 բնակիչ, իսկ 2001 թվականի մարդահամարի տվյալներով ուներ 325 200 բնակիչ։ Բնակիչների մեծամասնությունը մուսուլմաններ են և պուշթուններ։ 2011 թվականի մարդահամարի ժամանակ Ռամփուրն ուներ 325 313 բնակիչ, որից 169 681-ը արական սեռի, իսկ 155 632-ը՝ իգական սեռի ներկայացուցիչներ։ Տղամարդկանց 62,25%-ը և կանանց 56,45%-ը գիտեն գրել և կարդալ։ Յուրաքանչյուր 1000 տղամարդուն բաժին է հասնում 917 կին, իսկ 0-6 տարեկանների մոտ այդ ցուցանիշը 926 աղջիկ է յուրաքանչյուր 1000 տղայի դիմաց։ Ընդհանուր առմամբ, Ռամփուրի 12,15%-ը մինչև 7 տարեկան երեխաներ են։ Բնակիչների 70,02%-ը մուսուլմաններ են, 29,46%-ը՝ հինդուիստներ, իսկ մնացածը՝ քրիստոնյաներ և բուդդայականներ։

## Տնտեսություն
Ռամփուրը հայտնի է դանակների արդյունաբերությամբ։ Քաղաքում կան նաև շաքարի, տեքստիլ և ճենապակու արտադրամասեր։

## Մշակույթ
Տեղի երաժշտական դպրոցը տվել է տարածաշրջանում հայտնի մի շարք երաժիշտներ։ Ռամփուրում նաև արաբերենի քոլեջ կա։

## Խոհանոց
Տեղական խոհանոցը հայտնի է իր հետևյալ ուտեստներով՝ «Ռամփուր ձուկ», «Ադրակ կա հալվա», «Ռամփուրի քաբաբ» և այլն։

## Ծանոթագրություններ

## Արտաքին հղումներ
* Genealogy of Rampur (Princely State)
*The Rampur Raza Library: Official Website
*B. N. Goswamy, "A great collection in a small place", ''The Tribune'' (July 16, 2006)

Կատեգորիա:Ամառային երիտասարդական վիքիճամբարի հոդվածներ
Կատեգորիա:Հնդկաստանի քաղաքներ
Կոնստանտին Բ

**Կոստանդին Բ** (անհայտ – 1129 թվականի փետրվարի 17-ից հետո), Հայկական Կիլիկիայի՝ հաջորդականությամբ չորրորդ տիրակալը (1129 թ /1130 ):

Վահրամ Եդեսացու «Փոքր Հայքի չափածո տարեգրությունը» երկում (*Chronique Rimée de la Petite Arménie*) նշված է, որ նա հայկական Կիլիկիայի տիրակալ Թորոս I- ի որդին էր։ Նրա մոր անունը հայտնի չէ։

Կոստանդինը մահացել է իր հոր մահից մի քանի ամիս անց՝ պալատական խարդավանքի հետևանքով։ Վահրամ Եդեսացի պատմիչը հայտնում է, որ նրան բանտ են նետել և մահացու թույն տվել։

Այլ պատմաբաններ ( *օրինակ* ՝ Հակոբ Գ. Ղազարյանը, Վահան Մ. Քյուրքջյանը) ենթադրում են, որ Թորոս I-ը մահացել է առանց արու ժառանգորդ թողնելու, և նրան հաջորդել է Լևոն I-ը

## Ծանոթագրություններ

## Աղբյուրներ
* Ghazarian, Jacob G: *The Armenian Kingdom in Cilicia during the Crusades: The Integration of Cilician Armenians with the Latins (1080–1393)*; RoutledgeCurzon (Taylor & Francis Group), 2000, Abingdon;  / Ղազարյան, Հակոբ Գ. *Հայկական թագավորությունը Կիլիկիայում խաչակրաց արշավանքների ժամանակ. Կիլիկյան հայերի ինտեգրումը լատինների հետ (1080–1393 թթ.)* ; RoutledgeCurzon (Taylor & Francis Group), 2000, Abingdon;
* Runciman, Steven (1952). A History of the Crusades, Volume II: The Kingdom of Jerusalem and the Frankish East. Cambridge: Cambridge University Press.

## Արտաքին հղումներ
* Կիլիկյան Հայաստանի բարոնությունը (Քյուրքջյանի Հայաստանի պատմություն, գլ.&nbsp;27)

Կատեգորիա:Ռուբինյան արքայատոհմի ներկայացուցիչներ
Կատեգորիա:12-րդ դարի հայեր
Կատեգորիա:Ծննդյան տարեթիվն անհայտ
Կատեգորիա:1129 մահեր
Կատեգորիա:ՀԹՎ 2023 հոդվածներ
Կենդանիների ատամներ

**Կենդանիների ատամներ**, կատարում են կերը վերցնելու, պահելու և ծամելու գործառույթներ, իսկ որոշ վայրի կենդանիների ատամները նաև պաշտպանության, հարձակման և որսը բռնելու միջոց են։

## Ատամների տեսակ
Ըստ գործառույթի և ձևի ատամները բաժանվում են հետևյալ խմբերին՝ **կտրիչներ**, **ժանիքներ** և **սեղանատամներ**։ Ձիերը, խոզերը և շները յուրաքանչյուր ծնոտի վրա ունեն վեց կտրիչ, որոճողները՝ վեց՝ միայն ստորին ծնոտի վրա։ Ժանիքներ ունեն խոզերը, շները, հովատակը՝ մեկական՝ ծնոտների յուրաքանչյուր կեսի վրա, իսկ զամբիկի և որոճողների մոտ դրանք բացակայում են։ Մնայուն ատամները տեղակայված են բերանի խոռոչի կողքերով։ Տարբերում են կեղծ մնայուն ատամներ (նախասեղանատամներ) և իսկական մնայուն ատամներ (սեղանատամներ)։ Ատամները լինում են կաթնատամներ, որոնք ի հայտ են գալիս ծնվելուց հետո և մնայուն, որոնք ի հայտ են գալիս կաթնատամների թափվելուց հետո։ Ըստ ծկթման (ատամը դուրս գալու), մաշվելու և մնայունների հերթափոխվելու, դրանց թափվելու ժամկետների և մաշված կտրիչների մակերևույթների ձևի փոփոխության՝ որոշում են գյուղատնտեսական կենդանիների տարիքը։

## Խոշոր եղջերավոր կենդանիների ատամներ
Խոշոր եղջերավոր կենդանիների տարիքը որոշում են հիմնականում ստորին ծնոտի կտրիչների փոփոխություններով։ Հինգ տարեկանում խոշոր եղջերավոր կենդանիների բոլոր կտրիչները մնայուն են, նրանց առաջնային եզրը մաշված է, վեց տարեկանում մաշված մակերեսը բռնիչների վրա հասնում է լեզվի մակերեսի կեսին, 11–12 տարեկանում կտրիչների միջև առաջանում են արանքներ, 12–14 տարեկանում կտրիչների մաշված մակերեսը հասնում է մինչև ատամի վզիկին և նրանք դառնում են ձվաձև, 13–18 տարեկանում կտրիչներից մնում են արմատները։

## Հիվանդություններ
Հաճախ հանդիպում են ձիերի, շների ատամների հիվանդություններ, որոնք կարող են ստամոքսաղիքային խանգարումների պատճառ դառնալ։ Կենդանիների առողջությունը և մթերատվությունը շատ դեպքերում կախված են ատամների վիճակից։

Կատեգորիա:Կենդանիների անատոմիա
Արևարան (թռչնաբուծություն)

**Արևարան** (՝ արևային), սոլյարի թռչնաբուծության մեջ թռչունների բտման համար նախատեսված պինդ ծածկույթով տարածք։

## Կառուցվածք
Սովորաբար հարում է թռչնանոցի շենքի երկայնակի պատին։ Ցանցապատված է երեք կողմից։ Թռչնանոցի բաժանմունքներին համապատասխան՝ արևարանը ցանցամիջնորմներով բաժանում են մասերի։ Ընտրասերման թռչնանոցների արևարանը ցանցապատում են նաև վերևից։ Հատակը լինում է բետոնից կամ ասֆալտաբետոնից՝ շենքից դեպի դուրս որոշակի թեքությամբ։ Սագերի և բադերի համար նախատեսված արևարանը հանդերձում են նաև հոսող առվակներով։ Արևարանի մակերեսը պետք է լինի թռչնանոցի մակերեսից ոչ պակաս։ Այն շրջաններում, որտեղ ամառը շոգ է և չորային, բադերի արևարանը սարքավորում են նաև շվաքարաններով։

Կատեգորիա:Թռչնաբուծություն
Կատեգորիա:ՀԹՎ 2023 հոդվածներ
Լորին Հիլ

**Լորին Նոել Հիլ** (, ), ամերիկացի երգչուհի, The Fugees խմբի վոկալիստ, ով 25 տարեկանում արժանացել է ութ Գրեմմի մրցանակի։

## Կենսագրություն
Ծնվել է 1975 թվականի մայիսի 26-ին ԱՄՆ Նյու Ջերսի նահանգի Իսթ Օրենջ քաղաքում։ Նա և իր նախկին ընկեր Ռոհան Մառլին (Բոբ Մառլիի որդին) հինգ երեխա ունեն։ 2011 թվականի հուլիսի 23-ին այլ տղամարդուց որդի է ունեցել։

The Fugees-ի մեծ հաջողությունից հետո 1996-1997 թվականներին խմբի անդամների կարծիքները հետագա գործունեության մասին բաժանվում են։ Նրանք անցնում են սոլո նախագծերի, որոնցից ամենահաջողը դարձավ Լորինի «The Miseducation of Lauryn Hill» ալբոմը, որի բոլոր երգերը նա հիմնականում ինքնուրույն գրում և արտադրում է։ Ըստ քննադատների, այս ալբոմը կոտրում է ռեփի, սոուլի և ռեգգիի ժանրերի միջև սահմանները, ինչպես նաև նկատում են ընդհանուր վինտաժային զգացողություն և բազմաթիվ հղումներ 1960-ականների երաժշտությանը։

Այս ալբոմի շնորհիվ 1999 թվականին Լորինը դառնում է առաջին կին արտիստը, ով առաջադրվում է Գրեմմի մրցանակաբաշխության միաժամանակ տասը անվանակարգերում՝ հաղթելով դրանցից հինգը։ Ալբոմը դարձել է նեո սոուլ ժանրում առաջինը, որը արժանացել է Գրեմմի մրցանակաբաշխության «Տարվա ալբոմ» մրցանակին։ Սուր սոցիալական թեմայով գրված «Doo Wop (That Thing)» երգը դարձավ առաջինը հիփ հոփի պատմության մեջ, որը դեբյուտ կատարեց Billboard Hot 100 չարթի առաջին հորիզոնականում։ Հաջորդ տարի նա ձայնագրվել է այնպիսի լեգենդար արտիստների հետ, ինչպիսիք են Կառլոս Սանտանա («Supernatural») և Արետա Ֆրանկլինը («A Rose Is Still a Rose»)։ Երեք տարի անց թողարկվում է նրա «MTV Unplugged No. 2.0» համերգային ալբոմը։

Լորինի հայտնիութանը և կարիերայի աճին նպաստել է նաև 1993 թվականի «Գործիր քույրիկ 2. Վերադարձ դեպի սովորություն» (Sister Act 2: Back in the Habit) ֆիլմում նկարահանումը, որտեղ նա կատարել է երգչուհի դառնալ երազող դպրոցական Ռիտա Ուոթսոնի դերը։

## Սկավառակագրություն
* «The Miseducation of Lauryn Hill» (1998)

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի ամերիկացի ռեփերներ
Կատեգորիա:21-րդ դարի երգիչներ և երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամառային երիտասարդական վիքիճամբարի հոդվածներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կոմունիստներ
Կատեգորիա:Ամերիկացի հեռուստատեսային դերասանուհիներ
Կատեգորիա:Հիփ հոփ երաժիշտներ
Կատեգորիա:Կոլումբիայի համալսարանի շրջանավարտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կոմպոզիտորներ
Կատեգորիա:Ամերիկացի կիթառահարներ
Կատեգորիա:Ամերիկացի հասարակական գործիչներ
Կատեգորիա:Ամերիկացի ֆեմինիստներ
DigiCash

**DigiCash**, էլեկտրոնային կանխիկ համակարգ և համանուն ընկերություն (Նիդերլանդներ), որը հիմնադրել է Դեյվիդ Չաումը 1989 թվականին։ DigiCash գործարքները եզակի էին նրանով, որ դրանք անանուն էին Չաումի մշակած մի շարք ծպտյալ արձանագրությունների շնորհիվ։ DigiCash-ը սնանկացել է 1998 թվականին և հետագայում վաճառել իր ակտիվները eCash Technologies-ին՝ թվային արժույթի մեկ այլ ընկերություն, որը InfoSpace-ը ձեռք է բերել 2002 թվականի փետրվարի 19-ին։

## Պատմություն
Դեյվիդ Չաումը հայտնի է կույր ստորագրության տեխնոլոգիայի գյուտով։ 1982 թվականին՝ Բերքլիի Կալիֆոռնիայի համալսարանում սովորելիս, Չաումը գրել է մի հոդված, որը նկարագրում էր հանրային և մասնավոր բանալիների տեխնոլոգիայի տեխնոլոգիական առաջընթացը, որում նա առաջին անգամ նկարագրել է կույր ստորագրության տեխնոլոգիան, որը մշակվել է առցանց գործարքների ընթացքում մասնակիցների ամբողջական գաղտնիությունն ապահովելու համար։ Չաումը մտահոգված էր մասնակիցների առցանց վճարումների և անձնական տվյալների վերաբերյալ տեղեկատվության հանրային բնույթով և բաց հասանելիությամբ։ Այնուհետև նա առաջարկել է ստեղծել գաղտնագրային արձանագրությունների համակարգ, որտեղ բանկը կամ կառավարությունը չեն կարողանա հետևել համացանցում կատարված անձնական վճարումներին։ Այս տեխնոլոգիան իրականացվել է 1990 թվականին Չաումի կողմից ստեղծված DigiCash ընկերությունում։

Իրականացնելով Mark Twain Bancshares (Սենթ Լուիս) բանկի հետ համատեղ Էլեկտրոնային կանխիկի ներդրման նախագիծը՝ DigiCash-ը ստացել է ԱՄՆ-ում էլեկտրոնային կանխիկի թողարկման լիցենզիա։

## Տեխնոլոգիա
*DigiCash*-ի տեխնոլոգիան ենթադրել է, որ օգտատերերի ծրագրային ապահովումը բանկային հաշվից «հանում» էր էլեկտրոնային «թղթադրամները» և դրանք փոխանցում այլ օգտատերերի՝ գաղտնագրման օգտագործմամբ հանրային բանալիով, ընդ որում բանկին չի երևացել փոխանցման ուղղությունը, բայց այն հնարավորություն է ունեցել ստուգել ստացողի «թղթադրամների» կողմից ներկայացված վճարումների իսկությունը և ուղարկողի կողմից դրանց կրկնակի ծախսերի բացակայության դեպքում։

## Սնանկացում
*DigiCash*-ը չի կարողացել հաջողությամբ զարգանալ՝ ընդլայնելով իր օգտագործողների բազան։ Չաումը 1999 թվականին տված հարցազրույցում ասել է, որ *DigiCash* նախագիծը և դրա տեխնոլոգիական համակարգը շատ շուտ են մտել շուկա՝ նախքան էլեկտրոնային առևտրի լիովին ինտեգրումն ինտերնետում։ 1998 թվականին *DigiCash*-ը սնանկության դիմում է ներկայացրել 11-րդ գլխի համար, իսկ 2002 թվականին ընկերությունը վաճառվել է ակտիվների արժեքով։ *DigiCash*-ի մոտեցման ավելի ժամանակակից իրականացումը տրամադրվում է *Taler Systems SA*-ի կողմից որպես անվճար ծրագրային ապահովում՝ «GNU Taler» արձանագրությամբ։

## Ծանոթագրություններ

Կատեգորիա:1989 հիմնադրված ընկերություններ
Կատեգորիա:Ամառային երիտասարդական վիքիճամբարի հոդվածներ
Կատեգորիա:Էլեկտրոնային առևտուր
Կատեգորիա:Վճարային համակարգեր
Սևան համայնք

**Սևան**, համայնքի կարգավիճակով վարչատարածքային միավոր Հայաստանի Գեղարքունիքի մարզում։

Սևան համայնքը կազմված է 12 բնակավայրից՝ Գեղամավան, Գագարին, Դդմաշեն, Զովաբեր, Լճաշեն, Ծաղկունք, Ծովագյուղ, Նորաշեն, Չկալովկա, Սեմյոնովկա, Վարսեր գյուղերից և Սևան քաղաքից, որը հանդիսանում է համայնքի վարչական կենտրոնը։

## Բնակչություն
2015 թվականի դրությամբ Սևան քաղաքն ունեցել է 19200 բնակիչ։ Համաձայն 2011 թվականին Հայաստանում անցկացված մարդահամարի տվյալների՝ Գագարին գյուղի բնակչությունը կազմել է 1379, Գեղամավանում՝ 1721, Դդմաշենում՝ 2806, Զովաբերում՝ 1683, Լճաշենում՝ 4969, Ծաղկունքում՝ 901, Ծովագյուղում՝ 3943, Նորաշենում՝ 475, Չկալովկայում՝ 516, Սեյմոնովկայում՝ 253, Վարսերում՝ 2024։

## Կառավարում
ձախից|մինի|Սևան համայնքի ավագանի՝
Համաձայն ՀՀ տեղական ինքնակառավարման օրենսգրքի՝ համայնքի բնակչությունը ընտրում է ավագանի, որը նշանակում է համայնքի ղեկավարին՝ համայնքապետին։ Գեղարքունիքի մարզի Սևան համայնքի ավագանին բաղկացած է 28 անդամներից, որոնցից 21-ը Սարգիս Մուրադյան դաշինքից՝ բաղկացած ՍԴՀԿ և Ռամկավար կուսակցություններից, 4-ը՝ «Հանրապետություն» կուսակցությունից, իսկ 3-ը ՀՅԴ-ից։ Համայնքի ղեկավարը նույնանուն դաշինքի ղեկավար Սարգիս Մուրադյանն է։

## Ծանոթագրություններ

Կատեգորիա:Սևան համայնք
Վարկային շրջանառության և վճարման միջոցներ

**Վարկային շրջանառության և վճարման միջոցներ, շրջանառության վարկային գործիքներ**, դրամական գործիքներ, արժեքի նշաններ, որոնք օգտագործվում են առևտրի, առևտրային գործարքների և առևտրային ու բանկային վարկի հիման վրա առաջացած հաշվարկների համար։ Լինելով ըստ էության վարկային գործիքներ և արտահայտելով վարկառուների և պարտատերերի միջև փոխհարաբերությունները՝ նրանք միաժամանակ կատարում են մի շարք դրամական գործառույթներ։

Ընդունված պրակտիկայի համաձայն՝ շրջանառության և վճարման վարկային միջոցները ներառում են՝ մուրհակ (պարզ և փոխանցելի), չեկ և թղթադրամ։ Համաձայն ԱՄՆ-ի 1881 թվականի շրջանառության արժեթղթերի մասին օրենքի ()՝ շրջանառության և վճարման այս տեսակի միջոցները ներառում են պարզ և փոխանցելի մուրհակ, չեկ, ավանդի վկայական։

## Մուրհակի դերը միջազգային առևտրում

Մուրհակը վարկավորման և հաշվարկների կարևորագույն գործիքներից մեկն է։

Մուրհակի՝ որպես շրջանառվող վճարման միջոցի առանձնահատկությունն այն է, որ այն ներկայացնում է դրամական պարտավորություն։ Դրամական պարտավորությունն անվիճելի է, վերացական, այսինքն՝ շեղված է դրա թողարկմանը կամ փոխանցմանը նախորդած հանգամանքներից։

Մուրհակի սեփականատերը հնարավորություն ունի այն փոխանցելու, այսինքն՝ վերապահելու որոշակի գումար ստանալու իր իրավունքը, օգտագործելու այն որպես բանկում հաշվապահական հաշվառման կամ գրավի առարկա։

## Չեկ և չեկային շրջանառություն

Չեկը անվերապահ կարգադրություն է բանկին` չեկի տիրոջը կամ նրա պատվերին վճարելու որոշակի գումար։

Շատ երկրներում կան չեկերի շրջանառությունը կարգավորող հատուկ կանոններ։

Չեկային շրջանառությունը օգնում է կանխիկ գումար խնայել։ Այն լայն տարածում է գտել միջազգային հաշվարկների ոլորտում։

## Թղթադրամ

Բանկային տոմսը (թղթադրամ) մուրհակի էվոլյուցիայի արդյունք էր։ Սկզբում այն ծառայել է որպես բանկիրի կողմից ոսկու ընդունման վկայագիր և առաջին իսկ պահանջով այդ ավանդը թողարկելու պարտավորություն։

Շատ առևտրային բանկեր սկզբում թղթադրամներ թողարկելու իրավունք են ունեցել։ Այնուհետև պետությունը թղթադրամների թողարկումը կենտրոնացրել է կենտրոնական բանկում։ Այսպիսով, թղթադրամին տրվել է վճարման ունիվերսալ միջոցի բնույթ։

## Ծանոթագրություններ

Կատեգորիա:Ամառային երիտասարդական վիքիճամբարի հոդվածներ
Կատեգորիա:Բանկային իրավունք
Կատեգորիա:Բիզնես իրավունք
Կատեգորիա:Գործարար փաստաթղթեր
Կատեգորիա:Իրավաբանական փաստաթղթեր
Կատեգորիա:Վճարային համակարգեր
Կատեգորիա:Տնտեսագիտական տերմիններ
Կատեգորիա:Փողի շուկայի գործիքներ
Արսեն Զախարյան

**Արսեն Նորայրի Զախարյան** (, ), հայ ֆուտբոլիստ, իսպանական «Ռեալ Սոսիեդադ» ակումբի և Ռուսաստանի ազգային հավաքականի կիսապաշտպան։

## Կարիերա
### Վաղ տարիներ
Արսենը ծնվել է Սամարայում 2003 թվականի մայիսի 26-ին, ուր նրա ընտանիքը տեղափոխվել է Մարտակերտից Արցախյան ազատամարտի սկսվելու պատճառով։ Ֆուտբոլիստի հայրը ՝ Նորայրը, աշխատել է շինարարության ոլորտում։ Ավագ եղբայր Դավիթ (ծնված 1997 թվականին), նախկինում պրոֆեսիոնալ ֆուտբոլիստ է, վնասվածքի պատճառով ավարտել է կարիերան։ 2013 թվականին ծնված կրտսեր եղբոր անունը Արթուր է։ Արսենը վեց տարեկանից հաճախել է «Կռիլյա Սովետով» ակումբի ակադեմիան։ 14 տարեկանում Զախարյանը փորձաշրջան է անցել Սանկտ Պետերբուրգի «Զենիթ» ակումբում, սակայն չի կարողացել հայտնվել թիմում։ Սամարա վերադառնալուց հետո տեղափոխվել է Յուրի Կոնոպլյովի անվան ակադեմիա, որտեղ մինչ այդ տեղափոխվել էր նաև նրա առաջին մարզիչ Վլադիմիր Կորոլյովը։ 2017 թվականի ապրիլին Արսենը Ակադեմիայի կազմում մասնակցել է Ռուսաստանի պատանեկան առաջնությանը։ Ֆուտբոլիստը հաջող մրցաշար է անցկացրել և իր վրա հրավիրել մոսկովյան բոլոր ուժեղագույն ակումբների ուշադրությունը։ Դրա արդյունքում Զախարյանն առաջարկ է ստացել մոսկովյան «Դինամո» ակումբից և համալրել է դրա շարքերը։

### Ակումբային կարիերա
2020 թվականի փետրվարին 16 տարեկանում Զախարյանը նշել է նորամուտը «Դինամո» ակումբի երիտասարդական թիմում։ Նա մասնակցել է 3 հանդիպման և դարձել 2 գոլի հեղինակ։ 2020/2021 մրցաշրջանը նա սկսել է «Դինամո-2» ակումբում և 15 հանդիպումներում դարձել է 8 գոլի և 5 արդյունավետ փոխանցման հեղինակ։ Հոկտեմբերին հայտնվել է աշխարհի լավագույն երիտասարդ ֆուտբոլիստների 60-յակում՝ ըստ The Guardian-ի։

2020 թվականի նոյեմբերի 1-ին նշել է նորամուտը Պրեմիեր լիգայում «Տամբովի» դեմ խաղում (2:1)՝ Դմիտրի Սկոպինցևի փոխարեն փոխարինման դուրս գալով 76-րդ րոպեին։

2022 թվականի մարտին ընդգրկվել է աշխարհի 18 տարեկանից ոչ բարձր ամենաթանկ ֆուտբոլիստների տասնյակում։

### «Ռեալ Սոսիեդադ»
2023 թվականի օգոստոսի 19-ին 6 տարվա պայմանագիր է կնքել իսպանական «Ռեալ Սոսիեդադ» ակումբի հետ։ Նոր ակումբում հանդես կգա 12 համարի մարզաշապիկով։

### Կարիերա հավաքականում
2021 թվականին մասնակցել է Եվրոպայի երիտասարդական հավաքականների առաջնությանը Ռուսաստանի հավաքականի կազմում։ Մրցաշարի առաջին խաղում գոլի հեղինակ է դարձել Իսլանդիայի դեմ՝ դառնալով Եվրոպայի երիտասարդական Եվրոյի եզրափակիչ մրցաշարերի ամենաերիտասարդ գոլի հեղինակը։

Ընդգրկվել է ֆուտբոլի Եվրոպայի 2020 թվականի առաջնության Ռուսաստանի հավաքականի ընդլայնված կազմում, սակայն բակտերիալ անգինայի պատճառով վերջնական հայտացուցակում չի ընդգրկվել։

Իր նորամուտը Ռուսաստանի առաջին հավաքականի կազմում նշել է 2022 թվականի ՖԻՖԱ Աշխարհի առաջնության ընտրական փուլի Խորվաթիայի հավաքականի հետ խաղում (0:0) 2021 թվականի սեպտեմբերի 1-ին։

## Ծանոթագրություններ

## Արտաքին հղումներ
* Ֆուտբոլիստի կայքէջը Ռուսաստանի ֆուտբոլի միության պաշտոնական կայքում 
* Ֆուտբոլիստի կայքէջը Դինամո ՖԱ-ի պաշտոնական կայքում

Կատեգորիա:Դինամո Մոսկվայի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Հայկական ծագմամբ ռուսներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Էլավոն

**Էլավոն** (, նախկինում NOVA), վարկային քարտով գործարքների վերամշակող և ամերիկյան Bancorp ընկերության դուստր ձեռնարկություն։ Elavon-ն ավելի քան 30 երկրներում առևտրականներին առաջարկում է գործարքների մշակում և աջակցում ավելի քան 1,000,000 առևտրային վայրերում վճարումների իրականացմանը ամբողջ աշխարհում։ Elavon-ը ԱՄՆ-ի 4-րդ խոշորագույն վարկային քարտերի վերամշակողն է։

## Պատմություն
2000 թվականի մայիսին Նովա կորպորացիան և Իռլանդիայի բանկը հայտարարել են Դուբլինում (Իռլանդիա) համատեղ ձեռնարկություն (EuroConex Technologies) ստեղծելու մասին, որն ամբողջ Իռլանդիայում և Եվրոպայում մշակելու էր քարտային վճարումները։

2001 թվականի մայիսին U.S Bancorp-ը հայտարարել է 2,1 միլիարդ դոլարի բաժնետոմսերով և կանխիկ գումարով NOVA Corporation-ի ձեռքբերման մասին։

2004 թվականին NOVA-ն հայտարարել է, որ EuroConex-ը «Bank Zachodni WBK»-ից պետք է գնի լեհական «CardPoint» վերամշակիչը, որը պատկանում է դաշնակից իռլանդական բանկերին։

NOVA-ն 27,000 առևտրային հաշիվներով գործարքներ է իրականացրել իսպանական Banco Santander-ի և Մեծ Բրիտանիայում տեղակայված Alliance & Leicester-ի հետ։

2004 թվականի ապրիլին Nova Corporation-ը հայտարարել է, որ Իռլանդիայի բանկից 40 միլիոն եվրոյով գնում է EuroConex-ի այն մասը, որն իրեն չի պատկանում։

2008 թվականի ապրիլին NOVA Information Systems-ը վերանվանվել է Elavon։

2019 թվականի նոյեմբերին Elavon-ը հայտարարել է բրիտանական և իռլանդական Sage Pay բիզնեսը Sage Group-ից 232 միլիոն ֆունտ ստերլինգով ձեռք բերելու մասին։

## Ծանոթագրություններ

## Արտաքին հղումներ
*

Կատեգորիա:Ամառային երիտասարդական վիքիճամբարի հոդվածներ
Կատեգորիա:Ամերիկյան ընկերություններ
Կատեգորիա:Վճարային համակարգեր